Diari Oficial de la Generalitat Valenciana


Sumari del DOGV 5195, del 09-02-2006 (2006/1364)

RESOLUCIÓ de 31 de gener de 2006, del conseller d'Economia, Hisenda i Ocupació, per la qual es fan públiques les ajudes concedides a empreses familiars per a la realització de protocols.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5195

Data del DOGV
:   09-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1364


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 31 de gener de 2006, del conseller d'Economia, Hisenda i Ocupació, per la qual es fan públiques les ajudes concedides a empreses familiars per a la realització de protocols. [2006/M1364]  
Per Ordre d'11 de maig de 2005, de la Conselleria d'Economia, Hisenda i Ocupació (DOGV núm. 5.009 de 19 de maig) es van establir les bases reguladores i el procediment general per a la concessió d'ajudes a empreses familiars per a la realització de protocols familiars, i es convocaren per a l'exercici 2005.  
D'acord amb esta, han sigut incoats 46 expedients com a conseqüència d'altres tantes sol·licituds presentades per a accedir a les ajudes convocades.  
Una vegada acabat el procés d'avaluació, la comissió tècnica constituïda a l'efecte ha conclòs que només 33 dels sol·licitants complixen els requisits que establix l'ordre amunt mencionada per a ser beneficiaris de les ajudes, i eleva proposta de resolució en este sentit.  
Atenent la proposta de resolució mencionada i els límits quantitatius de la base cinquena de l'annex de l'ordre mencionada, s'ha dictat resolució individual per a cada una de les sol·licituds presentades, resolució que ha sigut igualment notificada a cada interessat.  
D'acord amb el que establix el punt 7 de la base setena que obliga que la resolució de concessió d'ajudes es publique en el Diari Oficial de la Generalitat Valenciana, resolc:  
Primer  
Fer pública, en l'annex I d'esta resolució, la relació de les empreses a les quals es concedix la subvenció sol·licitada per a la realització de protocols familiars, per l'import que en l'annex mencionat es detalla.  
La resta de sol·licituds que no figuren en l'annex mencionat s'han desestimat i/o tingudes per desistides, d'acord amb els motius establits en la resolució individual que ha sigut notificada a cada un dels sol·licitants.  
El lliurament de les ajudes queda en tot cas condicionat al compliment per part del beneficiari de les obligacions següents:  
1. Els beneficiaris hauran de justificar les activitats programades, a plena satisfacció dels servicis competents de la Conselleria d'Economia, Hisenda i Ocupació, establint-se com a data límit el 20 de febrer de 2006.  
2. Els beneficiaris, d'acord amb la base novena de l'annex de l'ordre, hauran de presentar la documentació justificativa següent:  
. Presentació del protocol final elaborat.  
. Memòria explicativa o compte justificatiu que contindrà el desglossament detallat de les despeses realitzades en cada una de les fases detallades en la base sisena, Documentació, i  
. Factures definitives originals o documents comptables de valor probatori equivalent que acrediten la realització de la despesa corresponent a cada una de les fases exigides en la base sisena.  
Segon  
Basant-se en la dita concessió, s'autoritza la despesa i es disposa el crèdit per l'import mencionat, a càrrec del programa 612.60, línia de subvenció T5025000.  
Tercer  
En el cas que l'import justificat pel beneficiari siga menor al que s'ha tingut en compte per a l'atorgament d'esta subvenció, o concorre alguna de les circumstàncies previstes per la base dotze, apartat 1, de l'ordre mencionada, aquella podrà ser reduïda en la proporció corresponent.  
Quart  
L'entitat queda obligada a publicitar convenientment la participació de la Generalitat Valenciana, Conselleria d'Economia, Hisenda i Ocupació, en el finançament de les accions subvencionades.  
Cinqué  
L'incompliment pel beneficiari dels requisits, condicions i altres circumstàncies que donaren lloc a l'atorgament d'esta subvenció, establits en l'ordre mencionada o en la present resolució, o l'incompliment de les obligacions establides en la base deu de l'annex, donarà lloc a la incoació d'expedient que podrà finalitzar, si és el cas, amb la resolució de la subvenció, en els termes previstos en la base dotze de l'annex.  
Contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament es podrà interposar recurs de reposició en el termini d'un mes, sense perjudici que puga interposar qualsevol altre recurs que estime pertinent.  
València, 31 de gener de 2006.. El conseller d'Economia, Hisenda i Ocupació: Gerardo Camps Devesa.